CELEX: 32006D0665
Language: sk
Date: 2006-10-03 00:00:00
Title: 2006/665/ES: Rozhodnutie Komisie z  3. októbra 2006 , ktorým sa Španielsku dočasne povoľuje schváliť obchodovanie s osivom druhu Pinus radiata a sadivom vypestovaným z tohto osiva dovezeného z Nového Zélandu, ktoré nespĺňa požiadavky smernice Rady 1999/105/ES, pokiaľ ide o určovanie a označovanie [oznámené pod číslom K(2006) 4320]

4.10.2006   
            
            
               SK
            
            
               Úradný vestník Európskej únie
            
            
               L 273/5
            
         
      ROZHODNUTIE KOMISIE
   
   z 3. októbra 2006,
   ktorým sa Španielsku dočasne povoľuje schváliť obchodovanie s osivom druhu Pinus radiata a sadivom vypestovaným z tohto osiva dovezeného z Nového Zélandu, ktoré nespĺňa požiadavky smernice Rady 1999/105/ES, pokiaľ ide o určovanie a označovanie
   [oznámené pod číslom K(2006) 4320]
   (Iba španielsky text je autentický)
   (2006/665/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 1999/105/ES z 22. decembra 1999 o uvádzaní množiteľského materiálu lesných kultúr na trh (1), a najmä na jej článok 18 ods. 1,
   so zreteľom na žiadosť Španielska,
   keďže:
   
               (1)
            
            
               Produkcia osiva a sadiva vypestovaného z osiva druhu Pinus radiata, ktoré spĺňa požiadavky množiteľského materiálu, ako sa ustanovuje v smernici 1999/105/ES, je v Španielsku v súčasnosti nedostatočná na pokrytie dopytu konečných používateľov. Iné členské štáty nemôžu dodať potrebný množiteľský materiál.
            
         
               (2)
            
            
               Nový Zéland môže dodať potrebné množstvo množiteľského materiálu príslušného druhu určeného na pestovanie sadiva. Toto osivo však nespĺňa požiadavky smernice 1999/105/ES v súvislosti s určovaním a označovaním.
            
         
               (3)
            
            
               S cieľom pokryť daný nedostatok by sa malo Španielsku povoliť schváliť na obmedzené obdobie obchodovanie s osivom a sadivom vypestovaným z osiva druhu Pinus radiata, ktoré spĺňa menej prísne požiadavky v súvislosti s určovaním a označovaním.
            
         
               (4)
            
            
               Pri obchodovaní s takýmto osivom a sadivom by sa mal použiť dokument obsahujúci určité podrobnosti v súvislosti s jeho určovaním.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,
            
         PRIJALA TOTO ROZHODNUTIE:
   Článok 1
   1.   V súlade s požiadavkami stanovenými v prílohe sa Španielsku do 31. decembra 2006 povoľuje schváliť obchodovanie so 400 kg osiva druhu Pinus radiata s miestom pôvodu na Novom Zélande, ktoré je určené na pestovanie sadiva a ktoré nespĺňa požiadavky, pokiaľ ide o určovanie a označovanie uvedené v článkoch 13 a 14 smernice 1999/105/ES.
   2.   V súlade s požiadavkami stanovenými v prílohe sa Španielsku do 31. decembra 2011 povoľuje schváliť obchodovanie so sadivom vypestovaným z osiva uvedeného v odseku 1, ktoré nespĺňa požiadavky, pokiaľ ide o určovanie a označovanie uvedené v článkoch 13 a 14 smernice 1999/105/ES.
   Článok 2
   Toto rozhodnutie je určené Španielskemu kráľovstvu.
   
      V Bruseli 3. októbra 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 11, 15.1.2000, s. 17.
   
      PRÍLOHA
      Určovanie a označovanie osiva a sadiva
      
                  1.
               
               
                  Informácie potrebné na účely určovania:
                  
                              a)
                           
                           
                              identifikačný kód základného materiálu, ak je k dispozícii;
                           
                        
                              b)
                           
                           
                              botanický názov;
                           
                        
                              c)
                           
                           
                              kategória;
                           
                        
                              d)
                           
                           
                              účel;
                           
                        
                              e)
                           
                           
                              druh základného materiálu;
                           
                        
                              f)
                           
                           
                              skutočnosť, či je geneticky modifikovaný;
                           
                        
                              g)
                           
                           
                              región miesta pôvodu alebo identifikačný kód;
                           
                        
                              h)
                           
                           
                              pôvod, ak je to vhodné, teda či je pôvod materiálu autochtónny alebo domorodý, neautochtónny alebo nedomorodý alebo neznámy;
                           
                        
                              i)
                           
                           
                              miesto pôvodu alebo zemepisná poloha definovaná rozsahom zemepisnej šírky a dĺžky;
                           
                        
                              j)
                           
                           
                              nadmorská výška alebo rozsah nadmorských výšok;
                           
                        
                              k)
                           
                           
                              rok dozretia.
                           
                        
            
                  2.
               
               
                  Informácie, ktoré sa majú uviesť na označení alebo dokumente dodávateľa:
                  
                              a)
                           
                           
                              informácie uvedené v bode 1 a okrem toho;
                           
                        
                              b)
                           
                           
                              názov dodávateľa;
                           
                        
                              c)
                           
                           
                              dodané množstvo;
                           
                        
                              d)
                           
                           
                              vyhlásenie, že osivo a sadivo vypestované z tohto osiva spĺňa menej prísne požiadavky ako tie, ktoré sú ustanovené v článkoch 13 a 14 smernice 1999/105/ES.